
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


17 Ιανουάριου 2018 


ΤΕΥΧΟΣ ΔΕΥΤΕΡΟ 


Αρ. Φύλλου 39 


ΑΠΟΦΑΣΕΙΣ 

Αριθμ. αττόφ. ΕΑΛΕ/Γ.Π. 96258/2017 

Καθορισμός του τρόπου και της διαδικασίας επι¬ 
λογής οικογενειακών ιατρών προκειμένου να 
συμβληθούν με τον Εθνικό Οργανισμό Παρο¬ 
χής Υπηρεσιών Υγείας (ΕΟΠΥΥ) καθώς και του 
τρόπου και του περιεχομένου των παρεχόμενων 
υπηρεσιών. 

Ο ΥΠΟΥΡΓΟΣ ΚΑΙ Ο ΑΝΑΠΛΗΡΩΤΗΣ 
ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις των άρθρων 6,7 και 11 του ν.4486/2017 
(ΑΊ15), «Μεταρρύθμιση της Πρωτοβάθμιας Φροντίδας 
Υγείας, επείγουσες ρυθμίσεις αρμοδιότητας Υπουργείου 
Υγείας και άλλες διατάξεις», όπως ισχύει. 

2. Τις διατάξεις του ν. 3918/2011 (Α' 31), «Διαρθρωτι¬ 
κές αλλαγές στο σύστημα υγείας και άλλες διατάξεις», 
όπως ισχύει. 

3. Τις διατάξεις του ν. 4238/2014 (Α' 38), «Πρωτοβάθμιο 
Εθνικό Δίκτυο Υγείας (Π.Ε.Δ.Υ.), αλλαγή σκοπού Ε.Ο.Π.Υ.Υ. 
και λοιπές διατάξεις», όπως ισχύει. 

4. Τις διατάξεις του π.δ. 63/2005 (Α'98), «Κώδικας Νο¬ 
μοθεσίας για την Κυβέρνηση και τα Κυβερνητικά Όρ¬ 
γανα». 

5. Τις διατάξεις του π.δ. 121 /2017 (ΑΊ 28), «Οργανισμός 
του Υπουργείου Υγείας», όπως ισχύει. 

6. Τις διατάξεις του π.δ. 73/2015 (Α' 116), «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

7. Την με αριθμ. Υ80/06/11/2017 (Β' 3904) απόφαση 
του Πρωθυπουργού, «Τροποποίηση απόφασης ανάθε¬ 
σης αρμοδιοτήτων στον Αναπληρωτή Υπουργό Υγείας 
Παύλο Πολάκη». 

8. Τις με αριθ. 1633/437ης Συνεδρίασης/22-12-2017, 
1681/438ης Συνεδρίασης/28-12-2017 και 19/440ης 
Συνεδρίασης/05-01-2018 αποφάσεις του Διοικητικού 
Συμβουλίου του ΕΟΠΥΥ. 

9. Τη με αριθ. Β2β/Γ.Π. 3234/15-01-2018 εισήγηση της 
Γενικής Διεύθυνσης Οικονομικών Υπηρεσιών του Υπουρ¬ 
γείου Υγείας σύμφωνα με την παρ. 5, περ. ε του άρθρου 
24 του ν.4270/2014, όπως ισχύει, σύμφωνα με την οποία 
η παρούσα απόφαση δεν προκαλεί πρόσθετη δαπάνη 


στον Προϋπολογισμό του ΕΟΠΥΥ και στον Κρατικό Προ¬ 
ϋπολογισμό, αποφασίζουμε: 

Καθορίζονται ο τρόπος και η διαδικασία επιλογής των 
ιατρών που θα συμβληθούν με τον Εθνικό Οργανισμό 
Παροχής Υπηρεσιών Υγείας (ΕΟΠΥΥ) ως οικογενειακοί 
ιατροί, ο τρόπος υπολογισμού του ύψους της αμοιβής 
αυτών, ο τρόπος παροχής υπηρεσιών και το περιεχόμε¬ 
νό τους, προκειμένου εν συνεχεία ο ΕΟΠΥΥ να προβεί 
στην έκδοση πρόσκλησης εκδήλωσης ενδιαφέροντος, 
ως ακολούθως: 

I. Ο ΕΟΠΥΥ εκδίδει πρόσκληση εκδήλωσης ενδιαφέ¬ 
ροντος προκειμένου να συνάψει συμβάσεις με οικογε¬ 
νειακούς ιατρούς, ο αριθμός των οποίων προκύπτει κάθε 
φορά εκ των επικαιροποιημένων καταστάσεων του προ¬ 
σωπικού εκάστου Τομέα Πρωτοβάθμιας Φροντίδας Υγείας 
(Το.Π.Φ.Υ.) εκάστης Υγειονομικής Περιφέρειας, σύμφωνα 
με την παρ. 2 του άρθρου 11 του ν.4486/2017, με διάρκεια 
ενός έτους και δυνατότητα παράτασης έως 2 φορές. 

Τα προσόντα επιλογής διακρίνονται σε υποχρεωτικά 
και μη υποχρεωτικά, ως ακολούθως: 

• Υποχρεωτικά προσόντα επιλογής: 

ί. Πτυχίο ή δίπλωμα Ιατρικής της ημεδαπής ή της αλ¬ 
λοδαπής. 

ϋ. Άδεια άσκησης ιατρικού επαγγέλματος. 

ίϋ.Τίτλος ιατρικής ειδικότητας. 

ίν. Βεβαίωση εκπλήρωσης υποχρεωτικής υπηρεσίας 
υπαίθρου ή νόμιμης απαλλαγής. 

ν. Βεβαίωση εγγραφής μέλους σε Ιατρικό Σύλλογο της 
χώρας. 

• Μη υποχρεωτικά προσόντα επιλογής: 

ί. Διδακτορικό δίπλωμα σπουδών στο αντικείμενο της 
επιστή μης της Υγείας. 

η. Μεταπτυχιακός τίτλος σπουδών στο αντικείμενο της 
επιστήμης της Υγείας, ετήσιας τουλάχιστον φοίτησης, 

ίϋ. Εμπειρία στο αντικείμενο της προκήρυξης. 

Για τη μοριοδότηση των ενδιαφερομένων εφαρμό¬ 
ζονται αναλογικά, τα προβλεπόμενα στον Πίνακα Μο- 
ριοδότησης του τέταρτου άρθρου της με αριθ. πρωτ. 
Α2β/Γ.Π.οικ. 48427/23-06-2017 (Β' 2162) υπουργικής 
απόφασης, συμπληρούμενα με κοινωνικά και επιστη¬ 
μονικά κριτήρια, καθώς και με κριτήρια σχετικά με την 
κλινική εμπειρία και με ενδεχόμενη εμπειρία από την πα¬ 
ροχή υπηρεσιών σε ασφαλιστικούς οργανισμούς, όπως 
αυτά αναλύονται στον πίνακα του Παραρτήματος Α'. 

Τεύχος Β'39/17.01.2018 


Οι ενδιαφερόμενοι θα συμπληρώσουν και θα υποβά¬ 
λουν την ηλεκτρονική αίτηση συμμετοχής τους αποκλει¬ 
στικά μέσω του διαδικτυακού τόπου, ο οποίος θα ορισθεί 
στην πρόσκληση εκδήλωσης ενδιαφέροντος, σύμφωνα 
με τις οδηγίες και τους όρους που θα προβλέπονται σε 
αυτήν. Μετά την οριστική ηλεκτρονική καταχώριση της 
αίτησης, η αίτηση διατίθεται σε εκτυπώσιμη μορφή στον 
διαδικτυακό τόπο, επί της οποίας αναγράφεται ο αύ- 
ξοντας αριθμός της αίτησης που επέχει θέση αριθμού 
πρωτοκόλλου. 

Η ευθύνη της σωστής συμπλήρωσης και καταχώρισης 
της ηλεκτρονικής αίτησης ανήκει αποκλειστικά στον εν¬ 
διαφερόμενο, ενώ σημειώνεται ότι η αίτηση επέχει θέση 
υπεύθυνης δήλωσης του άρθρου 8 του ν. 1599/1986, 
με συνέπεια η ανακρίβεια των δηλωμένων σε αυτήν 
στοιχείων να επισύρει τις προβλεπόμενες από το νόμο 
ποινικές και διοικητικές κυρώσεις. Εάν κατά τη συμπλή¬ 
ρωση της αίτησης δεν επιλεγούν και συμπληρωθούν 
τα σωστά πεδία, τότε η αίτηση θεωρείται ανυπόστατη 
και δεν αξιολογείται. Σε περίπτωση διαπίστωσης ανα¬ 
κρίβειας δηλωμένων στοιχείων μετά την υπογραφή της 
σύμβασης, πέραν των προαναφερθέντων συνεπειών, ο 
ΕΟΠΥΥ δύναται να καταγγείλει τη συναφθείσα σύμβαση. 

Τα απαραίτητα δικαιολογητικά, με τα οποία αποδει- 
κνύονται τα προσόντα, κριτήρια ή οι ιδιότητες που επι¬ 
καλούνται οι ενδιαφερόμενοι στην αίτησή τους, μαζί 
με την έντυπη και υπογεγραμμένη οριστική ηλεκτρονι¬ 
κή αίτηση, αποστέλλονται ταχυδρομικά με συστημένη 
επιστολή ή υποβάλλονται με αυτοπρόσωπη παρουσία 
του ενδιαφερομένου ή μέσω νόμιμου αντιπροσώπου, 
ο οποίος επιδεικνύει το νομιμοποιητικό της αντιπρο¬ 
σώπευσης έγγραφο, στον ΕΟΠΥΥ, εντός αποκλειστικής 
προθεσμίας που θα ορισθεί στην πρόσκληση εκδήλωσης 
ενδιαφέροντος. 

Οι ενδιαφερόμενοι μοριοδοτούνται από το ηλεκτρο¬ 
νικό σύστημα, το οποίο τηρείται στη Διεύθυνση Πληρο¬ 
φορικής του ΕΟΠΥΥ, με βάση τα στοιχεία που αναγράφο¬ 
νται στην αίτησή τους. Εν συνεχεία, η Επιτροπή Ελέγχου 
των δικαιολογητικών, η οποία θα συσταθεί προς τούτο 
στον ΕΟΠΥΥ, ελέγχει τα κατά περίπτωση δικαιολογητικά, 
και εάν κριθεί αναγκαίο, επαναμοριοδοτεί τους ενδια¬ 
φερομένους. Από την εν λόγω διαδικασία μοριοδότη- 
σης, προκύπτει Πίνακας Προσωρινών Αποτελεσμάτων, 
όπου περιλαμβάνεται το σύνολο των ενδιαφερομένων 
με κατάταξη σύμφωνα με τη μοριοδότηση της Επιτροπής 
Ελέγχου. Εάν οι ενδιαφερόμενοι δεν προσκομίσουν ως 
ανωτέρω, τα υποχρεωτικά, κατά περίπτωση, δικαιολο- 
γητικά, τότε δεν λαμβάνονται υπόψη τα προσόντα ή τα 
κριτήρια ή οι ιδιότητες που δηλώνουν με την αίτηση 
συμμετοχής τους στη διαδικασία και εγγράφονται στον 
Πίνακα Προσωρινών Αποτελεσμάτων με ειδική σήμανση 
ελλείποντος υποχρεωτικού δικαιολογητικού. 

Επί του Προσωρινού Πίνακα Αποτελεσμάτων δύναται 
να ασκηθεί ένσταση εντός αποκλειστικής προθεσμίας 
δέκα (10) ημερών, αρχόμενη από την επομένη της ανάρ¬ 
τησης του Προσωρινού Πίνακα Αποτελεσμάτων στην 
ιστοσελίδα του ΕΟΠΥΥ. Η άσκηση της ένστασης πραγμα¬ 
τοποιείται ηλεκτρονικά σε ειδικό πεδίο στο διαδικτυακό 
τόπο όπου υποβλήθηκε η αρχική αίτηση. Η εξέταση των 


ενστάσεων πραγματοποιείται από ειδική τριμελή Επιτρο¬ 
πή, η οποία συγκροτείται με απόφαση του Προέδρου του 
ΕΟΠΥΥ. Κάθε άλλη σχετική λεπτομέρεια με τη διαδικασία 
ενστάσεων θα καθοριστεί στην πρόσκληση εκδήλωσης 
ενδιαφέροντος, μετά από απόφαση του Διοικητικού Συμ¬ 
βουλίου του Οργανισμού. 

II. Σύμφωνα με την παρ. 4 του άρθρου 6 του ν. 
4486/2017, ο ανώτατος πληθυσμός ευθύνης (εγγεγραμ¬ 
μένος) για τους οικογενειακούς ιατρούς ειδικότητας γε¬ 
νικής ιατρικής ή παθολογίας ορίζεται σε αναλογία ένας 
(1) ιατρός ανά δύο χιλιάδες διακόσιους πενήντα (2.250) 
εγγεγραμμένους ενήλικες, ενώ η αντίστοιχη αναλογία 
των παιδιάτρων με αρμοδιότητα οικογενειακού ιατρού 
είναι ένας (1) παιδίατρος ανά χίλια πεντακόσια (1.500) 
παιδιά, έως και 16 ετών. 

III. Σύμφωνα με την παρ. 3 του άρθρου 11 του ν. 
4486/2017, οι οικογενειακοί ιατροί αμείβονται κατά κε¬ 
φαλή για το σύνολο του πληθυσμού ευθύνης τους βάσει 
συντελεστών ανά ηλικιακή ομάδα, οι οποίοι ορίζονται 
ως ακολούθως: 


ΗΛΙΚΙΑΚΗ ΟΜΑΔΑ 

ΣΥΝΤΕΛΕΣΤΗΣ/ΆΤΟΜΟ 

0-14 ΕΤΩΝ 

1,08 

15-44 ΕΤΩΝ 

0,50 

45-64 ΕΤΩΝ 

0,86 

65+ ΕΤΩΝ 

1,00 


Το ανώτατο όριο της αποζημίωσης βάσης ορίζεται σε 
ένα (1) ευρώ. 

Η μηνιαία αποζημίωση υπολογίζεται πολλαπλασιά¬ 
ζοντας την αποζημίωση βάσης με το πλήθος των εγγε¬ 
γραμμένων ανά ηλικιακή ομάδα και τον συντελεστή της 
αντίστοιχης ηλικιακής ομάδας, και βαρύνει τον οικείο 
ΚΑΕ του προϋπολογισμού του ΕΟΠΥΥ. 

Με βάση τα ανωτέρω και λαμβάνοντας υπόψη την ηλι- 
κιακή κατανομή του ενήλικου πληθυσμού, σύμφωνα με 
στοιχεία της Ελληνικής Στατιστικής Αρχής, η αποζημίωση 
ενός οικογενειακού ιατρού με ειδικότητα γενικής ιατρι¬ 
κής ή παθολογίας υπολογίζεται στα 1.623,78€. Κατά το 
πρώτο τρίμηνο ισχύος της σύμβασης, η αμοιβή του εν 
λόγω οικογενειακού ιατρού ανέρχεται στα 1.623.78€ και 
εν συνεχεία προσδιορίζεται με βάση τα πραγματικά στοι¬ 
χεία του εγγεγραμμένου σε αυτόν πληθυσμού ευθύνης, 
με ανώτατο όριο τα 2.000€. 

Οι οικογενειακοί ιατροί με ειδικότητα παιδιάτρου, εί¬ 
ναι υπεύθυνοι για 1.500 εγγεγραμμένα παιδιά, έως και 
14 ετών. 

IV. Τα καθήκοντα του οικογενειακού ιατρού για τον 
ενήλικο πληθυσμό και για τον παιδικό πληθυσμό ορίζο¬ 
νται στις παραγράφους 3α και 3β αντίστοιχα του άρθρου 
7 του ν. 4486/2017. 

V. Οι γενικές υποχρεώσεις των οικογενειακών ιατρών, 
έχουν ως ακολούθως: 

- Ελάχιστο τετράωρο εργασίας ανά ημέρα εργασίας. 

- Ελάχιστο εικοσιτετράωρο εργασίας ανά εβδομάδα. 

- Δηλωμένο ωράριο για εγγεγραμμένους στην είσοδο 
του ιατρείου και στο ηλεκτρονικό σύστημα. 

- Ημέρες μη παροχής υπηρεσιών στο ιατρείο, κατόπιν 
σχετικής συμφωνίας με τον Οργανισμό, οι οποίες θα κα¬ 
ταγράφονται στη σύμβαση. 










Τεύχος Β' 39/17.01.2018 

Σύμφωνα με την παρ. 3 του άρθρου 11 του 
ν. 4486/2017, ειδικότερα ζητήματα που αφορούν το 
ωράριο εξυπηρέτησης των δικαιούχων του ΕΟΠΥΥ και 
την πρόβλεψη αντικειμενικών και οικονομικών κινήτρων 
για την παροχή υπηρεσιών σε απομακρυσμένες περιοχές 
και για τη συμμετοχή σε δράσεις πρόληψης και προαγω¬ 
γής υγείας, αποτελούν περιεχόμενο της σύμβασης με 
τον ΕΟΠΥΥ. Ειδικότερα, για περιοχές που ο προς κάλυψη 

ΠΑΡΑΡΤΗΜΑ Α 


πληθυσμός είναι μικρότερος του ανώτατου ορίου, παρέ¬ 
χονται πρόσθετα χρηματικά κίνητρα κατόπιν εισήγησης 
του Διοικητικού Συμβουλίου του ΕΟΠΥΥ 
Με απόφαση του Διοικητικού Συμβουλίου του ΕΟΠΥΥ 
καθορίζεται κάθε άλλη αναγκαία λεπτομέρεια για την 
εφαρμογή της παρούσας καθώς και κάθε θέμα σχετικό 
με τη διαδικασία επιλογής και πρόσκλησης εκδήλωσης 
ενδιαφέροντος. 


ΚΡΙΤΗΡΙΑ 

ΜΟΡΙΟΔΟΤΗΣΗ 

ΒΑΘΜΟΣ ΠΤΥΧΙΟΥ 

ΒΑΘΜΟΣ ΕΠΙ ΕΚΑΤΟΝ ΔΕΚΑ (110) ΜΟΝΑΔΕΣ 

ΔΙΔΑΚΤΟΡΙΚΟΣ ΤΙΤΛΟΣ ΣΠΟΥΔΩΝ 

ΤΕΤΡΑΚΟΣΙΕΣ (400) ΜΟΝΑΔΕΣ 

ΜΕΤΑΠΤΥΧΙΑΚΟΣ ΤΙΤΛΟΣ ΣΠΟΥΔΩΝ 

ΔΙΑΚΟΣΙΕΣ (200) ΜΟΝΑΔΕΣ 

ΧΡΟΝΟΣ ΑΠΟ ΤΗΝ ΗΜΕΡΟΜΗΝΙΑ ΑΠΟΚΤΗΣΗΣ ΤΟΥ 

ΤΙΤΛΟΥΤΗΣ ΕΙΔΙΚΟΤΗΤΑΣ 

ΤΡΙΑΚΟΣΙΕΣ (300) ΜΟΝΑΔΕΣ (ΑΠΟ ΕΝΑΝ (1) ΕΩΣ 

ΔΩΔΕΚΑ (12) ΜΗΝΕΣ) 

ΔΙΑΚΟΣΙΕΣ (200) ΜΟΝΑΔΕΣ (ΑΠΟ ΔΕΚΑΤΡΕΙΣ (13) ΕΩΣ ΔΕΚΑ 
ΟΚΤΩ (18) ΜΗΝΕΣ) 

ΕΚΑΤΟ (100) ΜΟΝΑΔΕΣ (ΑΠΟ ΔΕΚΑ ΕΝΝΕΑ (19) ΜΗΝΕΣ ΚΑΙ 
ΑΝΩ ΕΩΣ ΕΙΚΟΣΙ ΤΕΣΣΕΡΙΣ (24) ΜΗΝΕΣ) 

ΕΜΠΕΙΡΙΑ ΣΧΕΤΙΚΗ ΜΕΤΗΝ ΑΣΚΗΣΗ ΤΗΣ ΕΙΔΙΚΟΤΗΤΑΣ 

ΜΕΤΑ ΤΗΝ ΑΠΟΚΤΗΣΗ ΤΗΣ (ΕΩΣ ΚΑΙ ΕΞΗΝΤΑ (60) 

ΜΗΝΕΣ) 

ΕΠΤΑ (7) ΜΟΝΑΔΕΣ ΑΝΑ ΜΗΝΑ ΕΩΣ ΚΑΙ ΤΕΤΡΑΚΟΣΙΕΣ 

ΕΙΚΟΣΙ (420) ΜΟΝΑΔΕΣ 

ΕΜΠΕΙΡΙΑ ΑΠΟ ΠΑΡΟΧΗ ΙΑΤΡΙΚΩΝ ΥΠΗΡΕΣΙΩΝ ΣΕ ΔΗΜΟΣΙΟ ΑΣΦΑΛΙΣΤΙΚΟ 

ΦΟΡΕΑ ΚΑΤΑ ΤΑ ΠΡΟΗΓΟΥΜΕΝΑ ΔΥΟ ΕΤΗ 

ΔΙΑΚΟΣΙΕΣ ΠΕΝΗΝΤΑ (250) ΜΟΝΑΔΕΣ 

ΑΝΗΛΙΚΑ ΤΕΚΝΑ ΤΟΥ ΥΠΟΨΗΦΙΟΥ 

ΓΙΑ ΚΑΘΕ ΕΝΑ ΑΠΟ ΤΑ ΤΕΚΝΑ ΠΕΝΗΝΤΑ (50) 

ΜΟΝΑΔΕΣ ΕΩΣ ΚΑΙ ΤΡΙΑΚΟΣΙΕΣ (300) ΜΟΝΑΔΕΣ 

ΥΠΟΨΗΦΙΟΣ - ΤΕΚΝΟ ΠΟΛΥΤΕΚΝΗΣ ΟΙΚΟΓΕΝΕΙΑΣ 

ΕΒΔΟΜΗΝΤΑ (70) ΜΟΝΑΔΕΣ 

ΥΠΟΨΗΦΙΟΣ - ΤΕΚΝΟ ΤΡΙΤΕΚΝΗΣ ΟΙΚΟΓΕΝΕΙΑΣ 

ΠΕΝΗΝΤΑ (50) ΜΟΝΑΔΕΣ 

ΥΠΟΨΗΦΙΟΣ ΓΟΝΕΑΣ ΜΟΝΟΓΟΝΕΪΚΗΣ ΟΙΚΟΓΕΝΕΙΑΣ 

ΕΚΑΤΟ (100) ΜΟΝΑΔΕΣ 

ΥΠΟΨΗΦΙΟΣ ΜΕ ΠΟΣΟΣΤΟ ΑΝΑΠΗΡΙΑΣ 67% ΚΑΙ ΑΝΩ 

ΕΚΑΤΟ (100) ΜΟΝΑΔΕΣ 

ΥΠΟΨΗΦΙΟΣ ΜΕ ΑΝΗΛΙΚΟ ΤΕΚΝΟ Η ΕΠΙΜΕΛΕΙΑ 

ΑΝΗΛΙΚΟΥΤΟ ΟΠΟΙΟ ΕΧΕΙ ΠΟΣΟΣΤΟ ΑΝΑΠΗΡΙΑΣ 67% ΚΑΙ ΑΝΩ 

ΕΚΑΤΟ (100) ΜΟΝΑΔΕΣ 


Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 15 Ιανουάριου 2018 


Ο Υπουργός Ο Αναπληρωτής Υπουργός 


ΑΝΔΡΕΑΣ ΞΑΝΘΟΣ 


ΠΑΥΛΟΣ ΠΟΛΑΚΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'39/17.01.2018 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























